text: Kulturpriser til kreative idéer i Kolding
  19 april 2016 kl. 21.13
  Tirsdag aften blev årets kulturevent afholdt i Kolding. Her blev der uddelt tre priser: Årets Kulturpris, Årets kulturelle high-five og Æresprisen.   
  Kulturevent 2016 i Kolding uddelte tirsdag aften tre priser til  kommunens kulturliv.  Priserne bliver uddelt til dem, der har gjort en særlig indsats for at fremme det kulturelle liv i byen.
  Årets Kulturpris gik til Tino Jørgensen, der har arbejdet med at gøre det muligt for handikappede at gå i byen i Kolding. 
  Årets kulturelle highfive gik til Foreningen Gylden Booking for arbejdet med musikfestivallen Det gyldne liv på Råværket i Kolding. 
  Æresprisen, Grubleren, blev uddelt ved publikumsafstemning. Her blev vinderen Charlotte Donslund, der er aktiv i forretningslivet i Christiansfeld - og gennem de seneste otte år har drevet sin egen vinhandel.
  